Hr Peeter Puhke

Metsaülem

Mustanina 30.10.2024 nr NJ-TOO-2/979

**Raadamise taotlus**

Seoses mäetööde edasiliikumisega Enefit Power AS-i Narva karjääri Sirgala mäeeraldisel, on vaja teostada tranšees nr. 5 katendiekskavaatori töötsoonile eelneval alal kasvava metsa eemaldamist.

Ajavahemikul 2025-2027 jäävad mäetööde alla metsaosad tranšees nr. 5. Raadatav ala asub katastriüksusel Põdra (85101:011:0103), kokku on plaanitava raadamisala ligikaudne suurus tranšees nr. 5 22 hektarit. Riigi Kaitse-Investeeringute Keskuse kooskõlastus on olemas ja lisatud.

Palun Teid, korraldada raadamine tranšees nr. 5 kuni 01.04.2025 a, vastavalt lisatud skeemile.

Juhime Teie tähelepanu asjaolule, et Narva karjääris teostatakse iga päev lõhketöid (ohuala raadius kivimitükkide laialilennu järgi 500 meetrit) ja teisi mäetöid, territooriumil paiknevad elektriliinid jne. Metsa raadamistööd ei tohi olla takistuseks mäetööde läbiviimisele karjääris.

Raadamistöödel ja metsa väljaveol rakendatav personal peab olema läbinud sissejuhatava juhendamise Narva karjääri töökeskkonnaspetsialisti juures.

Lugupidamisega

(allkirjastatud digitaalselt)

Andrei Frolov

peainsener

Lisad: 1. Raadamisala tranšees nr 5, 1 lehel

2. Riigi Kaitse-Investeeringute Keskuse kooskõlastus, 3 lehel

Dmitri Melnik

mäetööde tehnoloog

[dmitri.melnik@enefit.ee](mailto:dmitri.melnik@enefit.ee) 336 5236; 5569 6321